Mavela Game Lodge is unieke, luukse lodge met safari-styl tente wat skuil in die hartjie van die pragtige Manyoni Privaat Wildreservaat naby Mkuze. Die reservaat strek oor 23 000 hektaar. Daar is Groot 5 in dié reservaat in die noorde van KwaZulu-Natal. Hier kan gaste met die Afrika-bosveld kennis maak.
Verblyf is beskikbaar in 5 luukse tente met en suite-stortgeriewe en 'n privaat dek met 'n pragtige uitsig oor die bosveld. Gaste kan lekker ontspan op die dek wat dekstoele het. Kraakvars wit linne word gebruik vir die koninggrootte-beddens wat ook as 2 enkelbeddens opgemaak kan word. Die tente is smaakvol versier en het elk 'n pla…
Verblyf is beskikbaar in 5 luukse tente met en suite-stortgeriewe en 'n privaat dek met 'n pragtige uitsig oor die bosveld. Gaste kan lekker ontspan op die dek wat dekstoele het. Kraakvars wit linne word gebruik vir die koninggrootte-beddens wat ook as 2 enkelbeddens opgemaak kan word. Die tente is smaakvol versier en het elk 'n plafonwaaier en luukse Charlotte Rhys-geriewe.
Die hooflodge het 'n grasdak wat 'n valk uitbeeld. Die opelug-eetkamer en -sitkamer het oorgenoeg plek waar jy kan sit en ontspan en daar is fantastiese uitsigte oor die Manyoni Privaat Wildreservaat van die kroeg op die boonste vloer af. Die buitelug-boma is die ideale plek om soel Afrika-nagte deur te bring en jy kan heerlik afkoel in die swembad op 'n warm Zoeloeland-dag.
Mavela Game Lodge is trots op die dekadente etes wat gaste kan geniet. Aandetes is driegangmaaltye wat perfek gekomplimenteer word deur 'n gehalte-wynversameling. Die kamp is nie omhein nie en gaste sal begelei word na hul kamers na aandete.
Die hoogservare en passievolle safari-gidse neem gaste daagliks op wildritte deur die reservaat in 'n oop 4x4-voertuig. Manyoni Privaat Wildreservaat is een van KwaZulu-Natal se beste safari-bestemmings vir voëls en diere. Dit het meer as 400 voëlspesies en bedreigde spesies soos jagluiperds en wildehonde. Dis die ideale plek vir 'n onvergeetlike Suid-Afrikaanse safari. Ons gidse is passievolle voëlkyk-entoesiaste en sien uit daarna om jou bekend te stel aan hierdie stukkie voëlkykparadys in die hartjie van Zoeloeland.
Gaste wat na Mavela Game Lodge gekyk het, het ook belangstelling getoon in die volgende lekke plekke:
Manyoni Privaat Wildreservaat, Langs Die D240, 13 Km Van Mkuze Af, 3965, KwaZulu-Natal